**Obavijesti o prvom danu i tjednu nastave**

Dragi učenici, roditelji i učitelji!

 Želimo Vam ugodan početak nove školske godine. Zbog epidemiološke situacije nastava će biti organizirana drukčije u odnosu na prijašnje godine.

 **Nastava počinje 7. rujna 2020.**

 **Prvi dan nastave**

 **Učenici 1. razreda** dolaze u pratnji jednog roditelja prema rasporedu dolaženja:

 **1.a** **u 15,00 sati**

 **1.b u 16,00 sati**

 **1.c u 17,00 sati**

 **1.d u 18,00 sati**

 **Ostali učenici prvi dan dolaze kao i ostale dane u prvom tjednu prema Rasporedu ulazaka i učionica za razrednu odnosno predmetnu nastavu (priloženi dokumenti).**

**Podjela obveznih udžbenika: prvog nastavnog dana** – roditeljima učenika 1. razreda pred glavnim ulazom u školu, a učenicima 2. - 8. razreda u predviđenim učionicama za svaki razredni odjel. **Učenici trebaju donijeti praznu školsku torbu u koje će staviti udžbenike.**

**Prijevoz učenika putnika** organiziran je već i za **prvi dan nastave** -autobusi u prvom tjednu kreću s polaznih stanica u **7 sati**, a prvog dana učenike prevoze kućama u **9 sati.**

**Produženi boravak** počinje s radom u **utorak, 8. rujna** (informacije ćete dobiti u ponedjeljak).

**Nošenje papuča je obavezno od prvog dana. Učenici predmetne nastave trebaju nositi maske**. **Prije polaska u školu učenicima treba svakodnevno izmjeriti tjelesnu temperaturu**, a učenik odnosno roditelj treba obavijestiti razrednika / učitelja kod kojeg ima prvi nastavni sat o izmjerenoj temperaturi.

**Protokol ulaska u školu:**

Učenici ulaze na točno određen ulaz u predviđeno vrijeme ulaska prvog dana uz pratnju razrednika, a ostale dane učitelja s kojima imaju prvi nastavni sat. Nakon ulaska dezinficiraju ruke, preizuvaju se i odlaze točno određenom rutom do svoje učionice. U unutrašnjim prostorima škole učenici i osoblje trebaju održavati **fizički razmak od 1,5 do 2 metra. Trajanje nastavnih satova je 40 minuta. Za vrijeme odmora učenici ne izlaze iz učionica (nema školskog zvona), a u prostorije WC-a ulaze jedan po jedan** (o čemu učitelji predmetne nastave vode evidenciju).